โรงเรียนสารสิทธิ์พิทยาลัย

โรงเรียนสารสิทธิ์พิทยาลัย () ตั้งอยู่บนเลขที่ 76 ถนนสารสิทธิ์ฯ ตำบลบ้านโป่ง อำเภอบ้านโป่ง จังหวัดราชบุรี เป็นโรงเรียนเอกชนขนาดใหญ่ประเภทสามัญศึกษาในเครือคณะซาเลเซียนของคุณพ่อบอสโก  สังกัดสำนักงานคณะกรรมการส่งเสริมการศึกษาเอกชน กระทรวงศึกษาธิการ โดยได้รับใบอนุญาตจัดตั้งเมื่อ พ.ศ. 2471 ซึ่งถือเป็นโรงเรียนแห่งแรกของคณะซาเลเซียนในประเทศไทย

เดิมชื่อว่า "โรงเรียนเซนต์โยแซฟบ้านโป่ง" (Saint Joseph College Banpong) ต่อมาในปี พ.ศ 2484 เมื่อจอมพลแปลก พิบูลสงคราม เป็นนายกรัฐมนตรี ได้ชูแนวความคิดชาตินิยมไทยขึ้นมา กระทรวงศึกษาธิการจึงบังคับเปลี่ยนชื่อโรงเรียนให้เป็นภาษาไทยทั้งหมด ดังนั้น โรงเรียนเซนต์โยแซฟบ้านโป่งจึงได้เปลี่ยนชื่อโรงเรียนเป็น "โรงเรียนสารสิทธิ์พิทยาลัย" (Sarasit Phithayalai School) โดยคำว่า สารสิทธิ์ (Sarasit) แผลงมาจากคำว่า ซาเลเซียน (Salesian) อันเป็นชื่อของคณะซาเลเซียนของคุณพ่อบอสโก ซึ่งชื่อนี้ได้รับการประพันธ์มาจาก ศาสตราจารย์ นาวาเอก พระเรี่ยมวิรัชชพากย์ (เรี่ยม ทรรทรานนท์) อดีตเอกอัครราชทูตไทยประจำกรุงปารีสในสมัยนั้น

ปัจจุบัน โรงเรียนสารสิทธิ์พิทยาลัยเปิดรับเฉพาะนักเรียนชาย (โรงเรียนชายล้วน)  ตั้งแต่ชั้นเตรียมอนุบาล ถึง มัธยมศึกษาปีที่ 6 ประกอบด้วยกัน 7 หลักสูตร ได้แก่ หลักสูตรสามัญ, หลักสูตรเตรียมอนุบาล, หลักสูตร STEM (IP), หลักสูตร 3 ภาษา (SME), หลักสูตรติวเข้มเพื่อเข้ามหาลัยในฝัน (Uni), หลักสูตรการออกแบบ, และหลักสูตรดนตรี โดยมีทั้งแผนกนักเรียนไป - กลับ และแผนกนักเรียนนักเรียนประจำ

อาคารสถานที่ 
มีทั้งหมด 8 อาคาร บนเนื้อที่ 12 ไร่ ประกอบด้วย 
 อาคารดอมินิก ซาวีโอ 
 อาคารมารีย์อุปถัมภ์ 
 อาคารยอห์น บอสโก 
 อาคารหอประชุมและโรงอาหาร
 อาคารฝ่ายปกครอง 
 อาคารนักเรียนประจำ 
 อาคารไมเกิ้ล รัว
 อาคารเซนต์โยเซฟ

ทำเนียบอธิการโรงเรียนสารสิทธิ์พิทยาลัย

ทำเนียบผู้อำนวยการโรงเรียนสารสิทธิ์พิทยาลัย

ทำเนียบอาจารย์ใหญ่โรงเรียนสารสิทธิ์พิทยาลัย

ศิษย์เก่า 
องคมนตรี
 วิรัช ชินวินิจกุล : อดีตองคมนตรี นายกสภามหาวิทยาลัยรามคำแหง อดีตรองประธานศาลฎีกา
ธุรกิจ
 ธนินท์ เจียรวนนท์ : ประธานกรรมการและประธานคณะผู้บริหารเครือเจริญโภคภัณฑ์
 วัลลภ เจียรวนนท์ : กรรมการและรองประธานคณะผู้บริหารเครือเจริญโภคภัณฑ์
 เชิดชัย เจียรวนนท์ : กรรมการและคณะผู้บริหารเครือเจริญโภคภัณฑ์
การเมือง
 ประสงค์ สุ่นศิริ : อดีตรัฐมนตรีว่าการกระทรวงการต่างประเทศ เลขาธิการนายกรัฐมนตรี และผู้อำนวยการหนังสือพิมพ์แนวหน้า
 ประพันธ์ นัยโกวิท : อดีตคณะกรรมการการเลือกตั้ง (กกต.)
 อัฌษไธค์ รัตนดิลก ณ ภูเก็ต : ผู้เชี่ยวชาญประจำสำนักงานคณะกรรมการการเลือกตั้ง อดีตอธิบดีกรมการขนส่งทางบก
 อริสมันต์ พงศ์เรืองรอง : อดีตสมาชิกสภาผู้แทนราษฎรกรุงเทพมหานคร นักร้อง นักแสดง
การศึกษา
 ชาญวิทย์ เกษตรศิริ : อดีตอธิการบดีมหาวิทยาลัยธรรมศาสตร์ นักวิชาการประวัติศาสตร์การเมืองไทย
 นพพร ลีปรีชานนท์ : อดีตประธานสภาอาจารย์มหาวิทยาลัยธรรมศาสตร์ และประธานที่ประชุมสภาอาจารย์มหาวิทยาลัยแห่งประเทศไทย (ปอมท.)

 รัชชัยย์ ศรสุวรรณ : นายก ส.บ.ม.ท.

กีฬา

 ปิยะพงษ์ ผิวอ่อน : อดีตนักฟุตบอลทีมชาติ
 นิรุจน์ สุระเสียง : อดีตนักฟุตบอลทีมชาติ
 สืบศักดิ์ ผันสืบ : อดีตนักตะกร้อทีมชาติ
 สิงหา สมสกุล : อดีตนักตะกร้อทีมชาติ
 พนมพร เอี่ยมสะอาด : อดีตนักตะกร้อทีมชาติ
บันเทิง
 ไพโรจน์ สังวริบุตร : นักแสดง
 บิลลี่ โอแกน : นักร้อง นักแสดง นักแต่งเพลง
 ธีร์ วณิชนันทธาดา : นักแสดง
 นพเก้า โกเจริญกิจ : นักร้อง นักแสดง พีธีกร
 ดรันต์ ตันติวิชิตเวช : นักแสดง
ศาสนา
 พระไชยบูลย์ ธมฺมชโย : อดีตเจ้าอาวาสวัดพระธรรมกาย

แหล่งข้อมูลอื่น 
 เว็บไซต์โรงเรียน
 

โรงเรียนเอกชนในจังหวัดราชบุรี
โรงเรียนชายในประเทศไทย
โรงเรียนคริสต์ในประเทศไทย
โรงเรียนที่ก่อตั้งในปี พ.ศ. 2471
โรงเรียนในอำเภอบ้านโป่ง